**СПРАВКА**

по чл. 26, ал. 5 от Закона за нормативните актове

за отразяване на становища, получени при обществената консултация

по проект на Наредба за изменение на Наредба № 36 за определяне размера на местните данъци на територията на община Никопол, приета с Решение № 115/26.08.2020 г. на Общински съвет – Никопол

|  |  |  |  |
| --- | --- | --- | --- |
| **Портал за обществени консултации**  | **Предложение**  | **Приема / не приема** **предложението**  | **Мотиви**  |
| <https://strategy.bg/PublicConsultations/View.aspx?@lang=bg-BG&Id=8019>  | Представям на Вашето внимание следното предложението, във връзка с внесения проект на Наредба № 36 за определяне размера на местните данъци на територията на община Никопол. Считам за уместно вдигането размера на данъка върху недвижимите имоти да става плавно и по етапно. Тъкмо ще може да се проследи дали това ще окаже правилния начин за увеличаване на местните приходи и същевременно няма да се окаже изведнъж в голяма степен в тежест на данъкоплатците на територията на община Никопол.Мотивите ми за това са следните:В докладната записка е посочено, че просрочените вземания от нередовните данъкоплатци са трудно събираеми или несъбираеми. От така изложеното се стига до заключение, че при по-ниски данъци е налице несъбираемост. Да не се окаже, че от ефекта който се очаква за в бъдеще да се постигне с увеличение на данъците да се стигне до по нежелан резултат от този до момента. Защото е възможно събираемостта да стане по-лоша от досегашната, тъй като е възможно гражданите да започнат да отлагат плащания до тогава докогато е възможно.Същото така в докладната е посочено, че са повишени разходите за: осветление на улици и площади; изграждане, ремонт и поддържане на уличната мрежа; други дейности по жилищно строителство; благоустройство и регионално развитие; озеленяване и др. налагащи необходимостта от промяна в данъците. Липсата на своевременни и адекватни програми и мерки, финансирани от външни източници, за ангажиране на работници в помощ при поддържане на уличната мрежа, благоустройство, чистота и др. И най - накрая стигаме до разковничето на проблема по селата. От тук тръгват и проблемите с някои граждани, които не искат да плащат своите данъци, тъй като не са еднакво третирани от местното управление. Като пример ще дам с. Муселиево, тъй като над него имам поглед и много разговори проведени с жителите на селото. Възмущението им е точно от такова естество, че защо да си плащат данъците, като никога не са се възползвали от услугата на улицата, на която живеят поне веднъж да е извършена поддръжка на уличната мрежа. Поддържат се едни и същи определени улици, а по някои от тях не може дори да се премине. Така, че политиката която следва да се промени е друго естество и смятам, че тогава хората няма да роптаят и да се стига до неплащане на данъците. На следващо място искам да отбележа, че по населените места на територията на община Никопол преобладаващото население са предимно пенсионери. Следва да се има е в предвид, че повечето от тях получават минимални пенсии. Затова смятам, че на този етап това увеличение ще се отрази неблагоприятно на бюджета им.Затова предлагам следното изменение в чл.14, ал.1, т. 2- Данъкът върху недвижимите имоти на територията на населените места на с. Бацова махала, село Санадиново, с. Новачене, с. Асеново, с. Дебово, с. Муселиево, с. Евлогиево, с. Жернов, с. Черковица, с. Драгаш войвода, с. Въбел, с. Любеново, с. Лозица- собственост на физически лица е в размер на 3,6 на хиляда върху данъчната оценка на недвижимия имот. | Не се приема  | Некоректен е опитът за внушение, че основание за неплащане на данъка върху недвижимите имоти е недоволството на граждани, провокирано от неизпълнение задължението на Община Никопол за поддръжка на общинската мрежа на техническата инфраструктура на селата и по-конкретно тази на с. Муселиево, където само през последните четири години са вложени над 900 000,00 лв. в пътната и ВиК мрежа, осветление на улици, ремонт на сгради и др. За сравнение, текущият облог ДНИ на територията на населеното място е едва 1,1% от направените за годините в населеното място инвестиции. Несъстоятелни са аргументите за увеличаване на несъбираемостта вследствие на увеличения облог. В доклада с мотиви е отбелязано, че просрочените задължения за 5-годишния давностен период (2018-2023г.), в който могат да бъдат установявани и събирани принудително задължения са незначителна стойност от облога. За пример, събираемостта от ДНИ на територията на с. Муселиево е 95% спрямо облога. По мотивите за доходите на пенсионерите, по данни на НСИ само 45% от тях получават минимална пенсия. За сведение, през 2017 г., когато са утвърдени действащите данъчни ставки, минимална пенсия за страната е била само 180 лв., спрямо 580 лв. от 01.01.2024 г., съгласно проекта на бюджет на държавното обществено осигуряване, утвърден от надзорния съвет на НОИ. Накрая, промените в данъчните ставки се налагат не толкова като необходимост за набиране на по-голям ресурс, а като актуализация на приходите съобразена с инфлационните процеси през годините в страната дотолкова, че минимума от досега изпълняваните дейности и ангажименти да могат да се финансират в една достатъчна степен. |

В изпълнение на чл. 26, ал. 2 от Закона за нормативните актове, проектът на Наредба за изменение на Наредба № 36 за определяне размера на местните данъци на територията на община Никопол, приета с Решение № 115/26.08.2020 г. на Общински съвет – Никопол, ведно с доклада на вносителя са публикувани на интернет страницата на Община Никопол Портала за обществени консултации **(дата на откриване: 05.12.2023 г. – дата на приключване: 19.12.2023 г.)**